Antonio Beduzzi

Antonio María Nicolao Beduzzi, nado en Boloña en 1675 e finado en Viena o 4 de marzo de 1735, foi un pintor, escenógrafo e arquitecto italiano do barroco, posteriormente nacionalizado austríaco, que estivo activo en Viena a principios do século XVIII.Stevens, Ursula. "Antonio Peduzzi ". En Tessinerkuenstler-ineuropa.ch. 2016 (en alemán)"Beduzzi, Antonio Maria Nicolao". En Union List of Artist Names (en inglés)

Logo de pasar a súa infancia en Boloña, despois da súa graduación trasladouse a Viena, onde sucedeu a Lodovico Burnacini como arquitecto da corte vienesa en 1708.

Foi alumno de Giovanni Gioseffo dal Sole.

 Obras 
miniatura|esquerda|Fresco do santuario de María Taferl
Entre as súas obras máis representativas cómpre salientar as seguintes:
 O interior e o altar da abadía de Melk, logo da reconstrución barroca de Jakob Prandtauer."Escultura y arte en Melk". En Esculturayarte.com (en castelán)Cook, Thomas. Viena. Ed. Granica. Barcelona, 1997. Páxina 35 [ISBN 84-7577-362-1] (en castelán)
 A igrexa de San Leopoldo en Klosterneuburg, preto de Viena.
 O museo da catedral de Passau, en Viena.
 O proxecto para o teatro vienés Kärntnertortheater (actualmente Hotel Sacher).
 Os frescos de Landhaussaal no Palais Niederösterreich de Viena.
 O fresco na cúpula do Santuario de María Taferl que representa a asunción de María e oito escenas da súa vida.
 O fresco na bóveda da nave central do Santuario de María Taferl que representa a apoteose de San Xosé.

 Notas 

 Véxase tamén 

 Bibliografía 
 Wodarz-Eicher, Eva. Narrenweisheit im Priestergewand. Herbert Utz Verlag. Múnic, 2007 [ISBN  978-3-8316-0660-3]

 Ligazóns externas 
 Biografía de Antonio Beduzzi. Universidade de Innsbruck (en alemán)

Categoría:Nados en 1675
Categoría:Nados en Boloña
Categoría:Finados en 1735
Categoría:Arquitectos de Italia do século XVIII
Categoría:Pintores de Italia
Categoría:Arquitectos de Austria
Categoría:Arquitectura barroca
Categoría:Pintura do Barroco